Henry J. Leir

Den Henry J. Leir, gebuer den 28. Januar 1900 als Heinrich Hans Leipziger zu Beuthen-Roßberg a Schlesien, a gestuerwen de 14. Juli 1998 am New Yorker Stadbezierk Manhattan"Henry J. Leir... died on Wednesday in Manhattan". Fabrikant, Geraldine: "Henry J. Leir, 98, Key Figure in Metals Trading and Philanthropy", The New York Times, 18. Juli 1998. (Link op den Artikel), war en US-amerikaneschen Industriellen, Financier a Philanthrop. Hien ass zu Lëtzebuerg virun allem fir seng Roll an der ekonomescher Entwécklung vum Land nom Zweete Weltkrich bekannt.

 Liewen 
Den Heinrich Leipziger koum 1933 op Lëtzebuerg a war vun Ufank un e Finanzberoder vum Lëtzebuerger Herrscherhaus. Am selwechte Joer huet hien dMinerais SAB4266, Societe Anonyme des Minerais, gegrënnt den 1. Mäerz 1933 (Memorial C, N° 54, 26.08.1933) gegrënnt, eng Firma déi Mineraler fir d'Äerzindustrie kaaft, transportéiert a verkaaft huet.

Am Dezember 1939 ass de Leipziger an Amerika geflücht wou hien direkt en US-amerikanesche Pass krut. Et war och ëm déi Zäit, wéi e säin neien Numm „Henry J. Leir“ ugeholl huet.

An der Zäit duerno hat de Leir weiderhin enk Relatioune mam groussherzoglechen Haff gradewéi mam Franklin D. Roosevelt. An de Joerzéngten nom Zweete Weltkrich huet hien op dëse perséinlechen, binationale Bezéiungen opgebaut, fir en ettlech grouss amerikanesch Entreprisen op Lëtzebuerg ze kréien, dorënner Goodyear, DuPont, Monsanto, Wells Fargo an d'Bank of America. De Leir gëtt och als Visionär vun der europäescher a globaler Integratioun ugesinn, an der Traditioun vum Jean Monnet.

Den Henry Leir a seng Fra Erna hunn eng Rei philanthropesch Projeten ënnerstëtzt, ë. a. duerch Ridgefield Foundation am Connecticut (wou si eng Zäit gewunnt hunn) oder duerch d'''Leir FoundationAls "HENRY J. AND ERNA D. LEIR FOUNDATION" ënnert der Nummer G21 am Handelsregëster agedroen zu Lëtzebuerg. Déi lëtzebuergesch Fondatioun këmmert sech haaptsächlech ëm Projeten an de Beräicher Wëssenschaft, Educatioun, Gesondheet, Kanner a Senioren. An deem Sënn huet d'Fondatioun der Stad Lëtzebuerg 1975 en Don vun enger Millioun Frang gemaach fir datt Primärschoulkanner an de Wantersport op Fiesch fuere konnten.

Bekannt ass den Henry J. Leir och als Auteur vun der Utopie La Grande compagnie de colonisation: Dokumente eines grossen Planes, déi hien 1937 ënner dem Pseudonym "Tom Palmer'" beim Malpartes-Verlag vum Evy Friedrich zu Lëtzebuerg publizéiert huet. Dat Besonnescht un dësem Wierk besteet doran, datt et aus enger Sammlung vu Bréiwer a Sëtzungsberichter besteet.

 Gielercher 



 Lion d'Echternach

 Literatur 
Palmer, Tom, 1981. La Grande Compagnie de Colonisation: Documents of a New Plan. Worcester (USA): Clark University Press. ISBN 0-914206-20-6.
 Thomas, Bernard, 2012.
 20th Century Man, Die Geschichte des Hans Heinrich Leipziger alias Albert Linger alias Henry J. Leir (1900-1998) - Teil 1. Forum 321 S. 12-23 
 De Monni aus Amerika. Die Geschichte des Hans Heinrich Leipziger alias Albert Linger alias Henry J. Leir (1900-1998) - Teil 2. Forum 322, S.14-24, 2012. 
 Thomas, Bernard, 2016. A quiet man. d'Lëtzebuerger Land Nr. 25 vum 17. Juni 2016, S. 10.

 Wierk 

 Palmer, Tom, 1937. La Grande Compagnie de colonisation : Dokumente eines grossen Planes''. Luxemburg: Malpartes-Verlag.

 Um Spaweck 
Noruff an der New York Times
Säit iwwer den H.J.Leir op der Websäit vun der Clark University

Kategorie:US-amerikanesch Industrieller
Kategorie:Chevalier de la Légion d'honneur
Kategorie:Chevalier de l'Ordre de Mérite du Grand-Duché de Luxembourg
Kategorie:Gebuer 1900
Kategorie:Gestuerwen 1998